1. gr . Leikskóladeild Tálknafjarðarskóla er ætluð börnum á aldrinum 24 mánaða til 6 ára . Sótt skal um leikskólavist með minnst 3ja mánaða fyrirvara . Heimilt er að veita barni á aldrinum 12 - 24 mánaða leikskólavist enda sé rými fyrir það í leikskólanum og nægur mannafli til að sinna því . Barnið kynni þó að víkja fyrir barni eldra en 2 ára í fullsetnum leikskóla , en a.m.k. með 3ja mánaða fyrirvara . Börnin hætta það ár sem þau verða 6 ára . 2. gr . Umsækjandi og barn skulu vera með lögheimili á Tálknafirði . Heimilt er að veita barni sem ekki á lögheimili í sveitarfélaginu tímabundna leikskólavist og um það gilda viðmiðunarreglur Sambands íslenskra sveitarfélaga vegna leikskóladvalar utan lögheimilissveitarfélags . 3. gr . Leikskólinn er einsetinn og vistunartími að jafnaði ekki skemmri en 4 stundir . Boðið er upp á breytilega grunnvistun sem hefjast skal fyrir kl. 9:00 . 4. gr . Umsóknum um leikskólavist skal skilað til skólastjóra Tálknafjarðarskóla sem heldur utan um skráningar með deildarstjóra . Skólastjóri og deildarstjóri boða foreldra nýrra barna til viðtals , þar sem hann veitir upplýsingar um starfsemina og þjónustu rekstraraðila og fær nauðsynlegar upplýsingar um barnið . 5. gr . Leikskólagjald er ákveðið af sveitarstjórn á hverjum tíma . Fæðisgjald skal greiðast um leið og leikskólagjaldið . Vistgjaldið greiðist frá þeim tíma er aðlögun hefst . 6. gr . Ef gjaldið hefur ekki verið greitt í 2 mánuði frá eindaga eða um það samið við skólastjóra eða sveitarstjórn er litið svo á , að viðkomandi hafi afsalað sér plássinu frá 1. næsta mánaðar og leikskólagjöld þá send lögfræðingi til innheimtu . 7. gr . Gagnkvæmur uppsagnarfrestur leikskólans og foreldra / forráðamanna er einn mánuður hið minnsta . Skólastjóra er heimilt að krefjast mánaðar greiðslu frá uppsagnardegi , hafi reglum um uppsagnarfrest ekki verið fylgt . Uppsögn skal skila á eyðublaði sem fæst hjá skólastjóra og á vef skólans . 8. gr . Veikt barn skal ekki koma í leikskólann . Tilkynna þarf veikindi barns og einnig , ef barn mun af öðrum orsökum ekki mæta í leikskólann . Ef barn er fjarverandi í minnst 4 vikur samfellt vegna veikinda er heimilt að lækka allt að helming dvalargjaldsins gegn framvísun læknisvottorðs . 9. gr . Barni er aðeins heimilt að dvelja í leikskólanum þann tíma sem dvalarsamningur kveður á um . Foreldrar eru vinsamlegast beðnir um að virða þetta samningsákvæði . 10. gr . 11. gr . Barn sem er að byrja í leikskólanum , skal fá aðlögunartíma með foreldri eða forráðamanni sínum til að fyrirbyggja , svo sem unnt er , röskun á öryggiskennd barnsins . Áhersla er lögð á samstarf um aðlögun og skipulag aðlögunar er gert með samstarfi milli leikskólakennara og foreldra með hag barnsins að leiðarljósi . 12. gr . Morgunmatur fer fram á tímabilinu kl. 07:45 og 8:30 . Foreldrar eða forráðamenn , sem eru með börn sín í morgunmat , þurfa að vera mætt með þau fyrir þann tíma . 13. gr . Morgunmatur , hádegismatur og síðdegishressing er dregið af fæðisgjaldi þegar barn er samfellt í viku í burtu sé þess óskað , hafi fjarvistir verið tilkynntar skólastjóra með viku fyrirvara . 14. gr . Um leið og sveitarstjórn fá upplýsingar um það , að viðkomandi foreldri er komið í sambúð , fellur niður afsláttur á gjaldi sem á við um einstætt foreldri . 15. gr . Að jafnaði skulu vera 6 starfsdagar á ári og skulu þeir vera auglýstir með mánaðar fyrirvara .